Το πρωί έγραψα, ότι ελπίζω αυτό να είναι το τελευταίο μου σχόλιο….
Αν το είχα γράψει με μελάνι, δεν θα είχε στεγνώσει!!!
Στα ερωτήματα Θρασύβουλε που απευθύνεις  στον έτερο Διονύση, τα αφήνω να τα απαντήσει εκείνος.
Αλλά δεν μπορώ να μην σημειώσω, έτσι μήπως και ακούσεις κάτι από όλα αυτά που συζητάμε και πάψεις να είσαι απλά καταγγελτικός, δυο πράγματα:
Δυο ελαστικές όμοιες σφαίρες κινούνται αντίθετα σε λείο οριζόντιο επίπεδο, με ταχύτητες ίσου μέτρου, έχοντας η καθεμιά κινητική ενέργεια 5J. 


Στη διάρκεια της κρούσης, κάποια στιγμή η ταχύτητα καθεμιάς θα μηδενιστεί, αφού τελικά οι σφαίρες ξέρουμε ότι θα ανακλαστούν με την ίδια ταχύτητα.
Τη στιγμή αυτή, υπάρχει ενέργεια στο σύστημα; Αν ναι ποιας μορφής είναι αυτή η ενέργεια; Πώς την βλέπεις εσύ;
Στο ζήτησε και ο Βαγγέλης παραπάνω. Νομίζεις ότι έδωσες απάντηση στο ερώτημα του Θοδωρή επιστημονικά σωστή, με τη δική σου θεώρηση του πεδίου δύναμης; Οι άλλοι δώσαμε λάθος απάντηση, εσύ νομίζεις ότι έκανες σωστή λύση; Προσωπικά, πέρα από την διαφορετική οπτική γωνία που βλέπω τα πράγματα, σε σχέση με σένα, χωρίς να αποδέχομαι ότι κάνω καμιά επιστημονική έκπτωση στη διδασκαλία μου, ούτε να δέχομαι ότι « μου δίνει κάποιος φυσικός, όταν συνοδεύεται από εκτροχιασμούς και διδακτικούς πειραματισμούς γιατί συντηρείται από θεωρητική άγνοια;», ότι διακατέχομαι από θεωρητική άγνοια, νομίζω ότι η απόδειξή σου οδηγεί σε λάθος αποτέλεσμα. Μπορείς να την δώσεις ξανά αναλυτικά;

